འདུས་པ་རིན་པོ་ཆེའི་རྒྱུད་དྲི་མ་མེད་པ་གཟི་བརྗིད་
རབ་ཏུ་འབར་བའི་མདོ་ལས་
་ལས་བསྟན་པ་རིན་པོ་ཆེ་
བརྟན་པར་མཛད་པ་དཔལ་ལྡན་དུས་ཀྱི་
འཁོར་ལོའི་ཆོ་ག་བཞུགས་སོ། །
།གཡུང་དྲུང་ལྷ་ཡི་སྐད་དུ་ན། ཨ་ནི་ཁྲི་དཀར་ནེ་རམ་གསལ། གང་ཟག་མི་
ཡི་སྐད་དུ་ན། སྟོན་པས་བསྟན་པ་རིན་པོ་ཆེ་རབ་ཏུ་བསྟན་པ་སྤེལ་བའི་མདོ། རྣམ་
པ་ཐམས་ཅད་མཁྱེན་པ་སྤྲུལ་པའི་སྐུ་ལ་ཕྱག་འཚལ་ལོ། །
༧ དེའི་ཚེ་དེའི་དུས་ན། སྟོན་པ་གཤེན་རབ་མི་བོ་ནི། ལྷོ་འཛམ་བུའི་གླིང་གི་
དམིག །གནས་མཆོག་དམ་པ་འོལ་མོ་ལུང་རིང་གི་རྒྱལ་རིགས་དམུ་ཡི་རྒྱལ་ས་གྲོང་
ཁྱེར་ཆེན་པོ་ཡངས་པ་ཅན་གྱི་དབུས་དཀྱིལ། མཁར་བར་པོ་སོ་བརྒྱད་ཀྱི་ཕྱི་རོལ།
གདན་སེང་གེའི་ཁྲི་ལ་བཞུགས་ཏེ། འཁོར་དུ་གཏོགས་པའི་གཤེན་རབ་གཡུང་དྲུང་
སེམས་དཔའ་སེམས་དཔའ་ཆེན་པོ་རྣམས་དང༌། ལྷ་དང་ཀླུ་དང་མི་ལ་སོགས་པ།
བསམ་གྱིས་མི་ཁྱབ་པ་ལ། འཕྲུལ་ངག་བདེན་པའི་བོན་བཤད་ཅིང་བཞུགས་པ་ན།
ཡུལ་དེའི་ལྷོ་ཕྱོགས་ནས། གསེར་གྱི་བུད་མེད་སེར་མོ་ལ་གཡུ་ཡི་རལ་པ་དང་རྫི་
སྨིན་འཁྱུག་པ། གཟི་ཡི་སྤྱན་མིག་བཀྲ་བ། དུང་གི་ཚེམས་བར་ན། ལེབ་རྒན་གྱི་
ལྗགས་ལ་པདྨའི་ཚུལ་ཆགས་པ། དབུ་ཡི་གཙུག་ཏོར་ལ། གསེར་གྱི་ནོར་བུ་དང་།
374

མདོ་སྡེ།
༼ང༽
དུས་ཀྱི་འཁོར་ལོའི་ཆོ་ག
པདྨ་དམར་པོའི་ཕྲེང་བས་བརྒྱན་པ། སྐུ་ལ་དར་ལྗང་གི་སྟོད་གཡོགས་དང་། དར་
དམར་གྱི་ཡང་ཤམ་དཀྲིས་པ། དར་དཀར་གྱི་ཅོག་ཞུ་འཕུར་བ། ཕྱག་གདུབ་དང་
ཞབས་གདུབ་རིན་པོ་ཆེ་སྣ་ཚོགས་ལས་བྱས་པ། ཕྱག་ན་གསེར་གྱི་བུམ་པ་བདུད་རྩི་
བཅུད་ཀྱིས་བལྟམས་པ་ཞིག་བསྣམས་ཏེ། གསེར་གྱི་ཕག་མོ་གཡུ་ཡི་སྣ་ལྗགས་དང་།
དུང་གི་སྤྱན་མིག་དང་། ཟངས་ཀྱི་ཟེ་བ་ཡོད་པ་ཞིག་ལ་བཅིབས་ནས། འཁོར་དུ་
ཁྱེའུ་དང་བུ་མོ་སྐུ་ལུས་གསེར་དུ་འདུག་པ། དབུ་སྐྲ་དང་རྫི་སྨིན་གཡུ་རུ་ཡོད་པ། ཆ་
ལུགས་དང་རྒྱན་ཆ་གཙོ་མོ་དང་འདྲ་བ་སྟོང་གིས་བསྐོར་ནས་བྱུང་ངོ༌། །དེ་ལ་ཀུན་
གྱིས་བལྟས་པས། གནམ་གྱི་ལྷ་དང་ས་ཡི་ཀླུ་དང་། བར་གྱི་མི་དང༌། བར་སྣང་རྒྱུ་
སྐར་གྱི་ལྕམ་མོ་དང་། གང་ལ་ཡང་མི་འདྲ་ཞིང་། ཀུན་ལས་འཕགས་པ། སྐུ་ཡི་
གཟི་མདངས་འབར་བའི་འོད་ཀྱིས། ཉི་མའི་མདངས་ཡང་ཕྲོག་ལ་ཁད་པ། བཞད་
པའི་འཛུམ་གྱིས་སྟོང་ཁམས་འོད་ཀྱིས་གང་བ། དགྱེས་པའི་བཞིན་གྱིས་འཇིག་རྟེན་
གྱི་ཁམས་རྣམས་ཆགས་པ་གཡོ་བ། དགའ་བའི་མདངས་ཀྱིས་སྣང་སྲིད་ཀྱི་དགའ་
བདེ་བསྐྱེད་པ་དང་། གཤེགས་པའི་ཤུལ་དུ་མེ་ཏོག་གི་ཚོམ་བུ་བཀྲ་བ། དེ་ལ་ཐམས་
ཅད་ཀྱང་ཤིན་ཏུ་ངོ་མཚར་བར་གྱུར་ནས། སྟོན་པ་ལ་ཞུས་པས། སྟོན་པའི་སྒྲོན་
མས་བཀའ་སྩལ་པ། དེ་ནི་སྟེང་གི་ལྷ་དང་། འོག་གི་ཀླུ་དང་། བར་གྱི་མི་གང་གི་
ཡང་བུ་མོ་མ་ཡིན་པར། ས་ཡི་ལྷ་མོ་བརྟན་མ་ཞེས་བྱ་བ། འོག་ཕྱོགས་སྐྱོང་བའི་
བདག་མོ། སྔོན་གྱི་སངས་རྒྱས་ཀྱི་བསྟན་པའི་རྗེས་འཛིན་པ། ད་ཡང་བདག་སངས་
རྒྱས་ཀྱི་བསྟན་པ་ལ་གནས་ཤིང་འཛིན་པ། བདག་གི་བསྟན་པ་སྐྱོང་བའི་དུས་ལ་
བབས་ནས་གནས་འདིར་འོང་བ་ཡིན་པས། ཁྱེད་རྣམས་ཀྱིས་མདུན་ནས་བསུས་
ཤིག །ཅེས་གསུངས་ཏེ། ཐམས་ཅད་ཀུན་ཀྱང་ཤིན་ཏུ་དགའ་ནས། ཁྱེའུ་དང་བུ་མོ་
རྣམས་ཀྱིས་རོལ་མོ་དང་གླུ་གར་བསྒྱུར་ནས། དེ་རྣམས་ཀྱི་མདུན་ནས་བསུའོ། །དེ་
375

གསུང་རབ་སྒོ་མཛོད་རིན་པོ་ཆེའི་གླེགས་བམ། 16
ལ་ཤིན་ཏུ་དགའ་ཞིང་། མགུ་བའི་ཚུལ་བསྟན་ཏོ། །དེ་ནས་སྟོན་པའི་སྤྱན་སྔར་ཕྱིན་
ནས། ཐམས་ཅད་ཀུན་གྱིས་སྟོན་པ་འཁོར་དང་བཅས་པ་ལ། སྐོར་བ་ནི་བྱས་སོ། །ལྷ་
ཕྱག་ནི་འཚལ་ལོ། །རོལ་མོ་ནི་བསྒྱུར་རོ། །མེ་ཏོག་ནི་གཏོར་རོ། །སྐུ་ཁྲུས་ནི་གསོལ་
ལོ། །གཙང་ཚན་ནི་འདེབས་སོ། །དེ་ལྟར་རོལ་མོའི་ཚོགས་མང་པོ་བསྒྱུར་ཞིང་མཆོད་
པ་ཕུལ་བས། འཇིག་རྟེན་གྱི་ཁམས་ཐམས་ཅད། གཡོ་གཡོའོ་རབ་ཏུ་གཡོའོ། །འགུལ་
འགུལ་ལོ་རབ་ཏུ་འགུལ་ལོ། །འུར་འུར་རོ་རབ་ཏུ་འུར་རོ། །ཐུག་ཐུག་གོ་རབ་ཏུ་ཐུག་
གོ །ཆེམ་ཆེམ་མོ་རབ་ཏུ་ཆེམ་མོ། །མེར་མེར་རོ་རབ་ཏུ་མེར་རོ། །ལྡེག་ལྡེག་གོ་རབ་
ཏུ་ལྡེག་གོ །ནམ་མཁའ་ལ་གསལ་བའི་འོད་མང་པོ་ཤར་རོ། །བར་སྣང་ལ་སྙན་པའི་
སྒྲ་མང་པོ་གྲགས་སོ། །ས་གཞི་ལས་མཛེས་པའི་མེ་ཏོག་མང་པོ་སྐྱེས་སོ། །དེ་ལ་སེམས་
ཅན་ཐམས་ཅད་ཀྱང་རབ་ཏུ་དགའ་བ་སྐྱེས་ནས། སྟོན་པའི་སྒྲོན་མ་ལ་གུས་པར་
འདུད་དོ། །
༧ དེ་ནས་དེའི་ཚེ་ས་ཡི་ལྷ་མོ་བརྟན་མས། གསེར་གྱི་བུམ་པ་བདུད་རྩི་བཅུད་ཀྱིས་
བལྟམས་པ་ཞིག །སྟོན་པ་ལ་ཕུལ་ནས། སྟོན་པའི་མདུན་དུ་པུས་བཙུགས་ཐལ་མོ་
སྦྱར་བ་བཏུད་དེ་གསོལ་པ། སྟོན་པའི་སྒྲོན་མ་འགྲོ་བའི་དཔལ་དང་མགོན། གྲངས་
མེད་ཚོགས་བསགས་གྲངས་མེད་སྒྲིབ་སྦྱངས་ཤིང་། འོག་མིན་གནས་སུ་མངོན་པར་
སངས་རྒྱས་ཀྱང༌། འགྲོ་ལ་རྣམ་བརྩེས་སེམས་ཅན་དོན་མཛད་ཕྱིར། འཛམ་གླིང་
སོག་ཁའི་གནས་འདིར་བྱོན་པ་ལེགས། སྔོན་གྱི་རྒྱལ་བའི་གདུང་ཚོབ་རིན་པོ་ཆེ། ད་
ལྟ་འགྲོ་བའི་དཔལ་གྱུར་སྒྲོན་མེའི་མཆོག །གཤེན་རབ་མཆོག་ལ་བདག་ཅག་གུས་
འདུད་དོ། །ཁྱེད་ཀྱི་བསྟན་པ་རིན་ཆེན་བདག་གིས་འཛིན། མགུར་གྱི་བཅུད་ལ་བུམ་
པའི་མངའ་གསོལ་ལོ། །བཀྲ་ཤིས་དམ་པ་འདི་དག་གང་ལགས་པ། རྒྱལ་བའི་སྲས་
པོས་བཀྲ་ཤིས་དམ་པ་ཐོབ། ཉིན་དང་མཚན་མོ་དུས་ཀུན་བདེ་ལེགས་ཤོག །མགུར་
376

མདོ་སྡེ།
༼ང༽
དུས་ཀྱི་འཁོར་ལོའི་ཆོ་ག
གྱི་བཅུད་ལ་ཚངས་པའི་གསུང་ཕྱུངས་ལ། ཐུགས་བཅུད་བུམ་པ་བལྟམས་པ་ལྟ་བུ་ཡི།
ཕྱོགས་བཅུར་བོན་གྱི་ཆར་ཆེན་དབབ་ཏུ་གསོལ། ཞེས་གསོལ་ཏེ། སྟོན་པ་ལ་བཀྲ་
ཤིས་བརྗོད་དོ། །
དེ་ལ་སྟོན་པས་བཀའ་སྩལ་པ། ལེགས་སོ་ལེགས་སོ་ལེགས་པའི་མཆོག །ལྷ་མོ་
བརྟན་མ་ཁྱོད་ལེགས་སོ། །ཁྱོད་ནི་གསེར་གྱི་བུམ་པའི་སྣོད། མི་འགྱུར་ཤོང་ཡངས་
བརྟན་བརྗིད་ཆེ། ང་ནི་བདུད་རྩི་བུམ་པའི་བཅུད། སྐྱེ་འགྲོ་སེམས་ཅན་གསོས་ཀྱི་སྨན།
བོན་ནི་དཔག་བསམ་ལྗོན་པའི་ཤིང་། ངོ་མཚར་ཡིད་འོང་ཕུན་སུམ་ཚོགས། ཤུན་པ་
གོས་དང་འབྲས་བུ་ཟས། ཁུ་བ་བདུད་རྩི་སྐྱེ་འགྲོའི་གསོས། སྣོད་དང་བཅུད་དུ་རྟེན་
འབྲེལ་འཛོམ། སྔོན་ཀྱང་སངས་རྒྱས་བསྟན་པ་འཛིན། ད་ཡང་བདག་གི་བསྟན་པ་ནི།
ལྷ་མོ་ཁྱོད་ཀྱིས་འཛིན་པར་གྱིས། ། སྤེལ་ཞིང་བསྒྱུར་བའི་སྡོང་གྲོགས་མཛོད། ཨཱོྃ་ན་མ་
སརྦ་སྭ་ཏི་བྲི་ཏ་གུ་ཡ་ས་མ་ཡ་ཨ་མྲྀ་ཏེ་ཁ་ཧི། ཞེས་གསུངས་ནས། ཕྱག་རྒྱ་བདུད་རྩི་
བུམ་པ་རུ་བཅས་ཏེ། རིན་པོ་ཆེའི་སྣོད་དུ། བདུད་རྩིའི་ཕུད་མཆོད་བྱིན་གྱིས་བརླབས་
ནས་ཕུལ་བས། ཀུན་ཀྱང་དགའ་མགུ་ཡི་རངས་བ་དང་ལྡན་པར་གྱུར་ཏོ། །དེ་ནས་
ས་ཡི་ལྷ་མོ་བརྟན་མས་ཀྱང་སྟོན་པ་ལ་གསོལ་པ། རྣམ་པ་ཐམས་ཅད་མཁྱེན་པའི་
སྟོན་པ་ལགས། བདག་འདི་རུ་མཆིས་པའི་དོན་ནི། སྟོན་པའི་སྒྲོན་མ་འགྲོ་བའི་དཔལ་
དུ་བྱོན་པ་ལ། བསྟན་པའི་ཞབས་ནས་འདེགས་པ། གནམ་གྱི་ལྷ་དང་། ས་ཡི་ཀླུ་
དང་། བར་གྱི་མི་དང་། ལྷ་མ་ཡིན་དང་། ཀླུ་དང་གཉན་དང་། མི་འམ་ཅི་དང་།
དེ་ལ་སོགས་པ་དཔག་ཏུ་མེད་པར་མངའ་ཡང་། དེ་ཡི་ནང་ནས་ཀུན་ལ་བཀའ་དྲིན་
ཆེ་ཞིང་། བསྟན་པ་རིན་པོ་ཆེ་ཞབས་འདེགས་ཀྱི་གཞི་མར་གྱུར་བ། བདག་ཅག་
དབང་ཆེན་ས་ཡི་བདག་པོ། མངའ་དབང་དང་ལྡན་པ་ལགས་སོ། །
དེ་ཡང་སྔོན་བསྐལ་སྲིད་འབྱུང་བ་ཆགས་པའི་དང་པོ། སྐྱེ་འགྲོ་ས་ཡི་བརྟེན་གནས་
377

གསུང་རབ་སྒོ་མཛོད་རིན་པོ་ཆེའི་གླེགས་བམ། 16
མེད་པ་ལ། ལྷ་རྣམས་ཀྱིས་སྨོན་ལམ་བཏབ་པས། སྐྱེ་འགྲོ་བརྟེན་པའི་གཞི་མར། མ་
ཧཱ་གསེར་གྱི་རུས་སྦལ་འབྱུང་བ་ལྔ་ཡི་བདག་པོ་རུ་སྲིད་དོ། །དེའི་མགོ་བོ་ལྷོ་ཕྱོགས་
སུ་བསྟན་ནས་གན་རྐྱལ་དུ་འདུག་པའི་སྟེང་དུ། དབང་ཆེན་གསེར་གྱི་ས་གཞི་དང་།
གླིང་བཞི་རི་རབ་རི་བདུན་དང་བཅས་ནས། ཚངས་རྒྱུང་གི་འཇིག་རྟེན་ཏུ་སྲིད་དོ། །
དེ་ལས་མཐོ་རིས་དང་ངན་སོང་འགྲོ་བ་རིགས་དྲུག་གི་བརྟེན་གནས་སྲིད་དོ།
།དེའི་
མགོ་བོ་ལྷོ་ཕྱོགས་སུ་བསྟན་པའི་དམིག་ཏུ། ལྷོ་འཛམ་བུའི་གླིང་སོག་ཁ་གཡུ་ལས་གྲུབ་
པ་རུ་སྲིད་དོ། །དེའི་སོག་ཁ་ཡངས་ལ་བདལ་པ་ལ། སངས་རྒྱས་བསྟན་པའི་ཞིང་
ཁམས་ཆགས་སོ། །དེའི་ལྷོ་ཕྱོགས་དབལ་སོ་གངས་ཀྱི་ར་བའི་ནང་དུ། མུ་ཁྱུད་གདལ་
བའི་མཚོ་འགྲམ་ན། དབང་ཆེན་ས་བདག་གི་གླིང་ཞེས་བྱ་བ་ཡོད་དོ། །སྟོན་པ་ལགས།
སྔོན་གྱི་སྟོན་པ་གཤེན་རབ་མཆོག་རྣམས་ཀྱང་། སྟོན་པས་མཛད་པ་བསྟན་པ་སྤེལ་
བའི་དུས། བདག་གི་ཡུལ་དང་ཞིང་ཁམས་ཞབས་ཀྱིས་བཅགས། བདག་ཅག་རྣམས་
ཀྱིས་བསྟན་པའི་ཞབས་ནས་འདེགས། བསྟན་པ་རིན་ཆེན་བརྟན་པའི་སྨོན་ལམ་
བཏབ། ད་ཡང་སྟོན་པའི་སྒྲོན་མ་འགྲོ་བའི་མགོན། རང་རེ་རྒྱལ་རིགས་དྲ་མའི་རྒྱལ་
ས་ན། རྒྱལ་པོ་གནས་དང་བསྐྱོད་པ་མ་མཆིས་ཏེ། བདག་གི་ཞིང་ཁམས་གནས་དེར་
གཤེགས་པར་ཞུ། ཞེས་ཞུས་སོ། །
དེ་ལ་སྟོན་པས་ཀྱང་། སྔོན་གྱི་སྟོན་པ་རྣམས་ཀྱིས་ཞབས་ཀྱིས་བཅགས་པའི་
ཡུལ་དང་གནས་ལགས་པ་དང་། ད་ཡང་བསྟན་པ་སྤེལ་བའི་དུས་དང་སྐབས་ལ་
བབས་པར་དགོངས་ནས། གཤེགས་པར་ཞལ་གྱིས་བཞེས་སོ། །དེ་ནས་དེའི་ཚེ་རྒྱལ་
བུ་སྟོན་པ་གཤེན་རབ་ཉིད་ནི། ཡབ་ཀྱི་གསེར་གྱི་ཤིང་རྟ་འཁོར་ལོ་བརྒྱད་པ་ལ་ནི་
བཅིབས། དབུ་ལ་རིན་པོ་ཆེའི་པྲོག་ཞུ་ནི་གསོལ། སྐུ་ལ་དར་དང་ཟ་འོག་གི་ན་བཟའ་
ནི་མནབས། ཕྱག་ན་སྲིད་པ་སྐོས་ཀྱི་ཆག་ཤིང་ནི་བསྣམས་ནས། འཁོར་དུ་གཏོགས་
378

མདོ་སྡེ།
དུས་ཀྱི་འཁོར་ལོའི་ཆོ་ག
པའི་གཤེན་རབ་གཡུང་དྲུང་སེམས་དཔའ་སེམས་དཔའ་ཆེན་པོ། རྨ་ལོ་དང་གཡུ་ལོ་
གཉིས་ཀྱིས་སྐུ་ཡི་སྟ་ཟུར་གཡས་གཡོན་ནས་བརྟེན། ཚངས་པ་གཙུག་ཕུད་དང་སྤོས་
ཀྱི་གླང་པོ་གཉིས་ཀྱིས་གཤེགས་པའི་སྣ་དྲངས། སྤང་ལ་གནམ་གཤེན་དང་བདེ་བ་
དོན་རྒྱས་གཉིས་ཀྱི་བྱོན་པའི་ཤུལ་མཚོན།
གཞན་ཡང་གཤེན་རབ་གཡུང་དྲུང་སེམས་
དཔའ་ཁྲི་དྲུག་སྟོང་དང་ཆས་ཏེ། དེའི་ནང་ནས་ལྔ་སྟོང་ལྔ་བརྒྱས་ནི་ཞབས་ནས་
འདེགས་སོ། །སུམ་བརྒྱ་དྲུག་ཅུ་ནི་སྐུ་ལ་འཁོར་རོ། །དེ་མིན་གཞན་རྣམས་ནི་རོལ་མོ་
བསྒྱུར་རོ། །དེ་ཡང་ལ་ལ་ཞིག་ནི་དར་འཕྱར་རོ། །ལ་ལ་ཞིག་ནི་དུང་འབུད་དོ། །ལ་
ཕ་ཞིག་ནི་རྔ་བརྡུང་ངོ། །ལ་ལ་ཞིག་ནི་གཤང་དཀྲོལ་ལོ། །ལ་ལ་ཞིག་ནི་གླིང་བུ་
འབུད་དོ། །ལ་ལ་ཞིག་ནི་ཏམ་བུ་ར་འབུད་དོ། །ལ་ལ་ཞིག་ནི་པི་ཝང་དཀྲོལ་ལོ། །ལ་
ལ་ཞིག་ནི་ཅོང་ཆེན་བརྡུང་ངོ༌། །ལ་ལ་ཞིག་ནི་ཅིང་ཆེན་དཀྲོལ་ལོ། །ལ་ལ་ཞིག་ནི་
གནྡེ་བརྡུང་ངོ༌། །ལ་ལ་ཞིག་ནི་གདུགས་འཁྱེར་རོ། །ལ་ལ་ཞིག་ནི་རྒྱལ་མཚན་ཕྱར་
རོ། །ལ་ལ་ཞིག་ནི་ཕྱེ་མ་འཁྱེར་རོ། །ལ་ལ་ཞིག་ནི་འཕུར་མ་བརླབས་སོ། །ལ་ལ་ཞིག་
ནི་དར་བུ་ཁད་བརླབས་སོ། །ལ་ལ་ཞིག་ནི་ཟ་ར་ཚགས་ཁྱེར་རོ། །ལ་ལ་ཞིག་ནི་ཕྲེང་
བ་ཁྱེར་རོ། །ལ་ལ་ཞིག་ནི་མར་མེ་འབུལ་ལོ། །ལ་ལ་ཞིག་ནི་སྤོས་མེ་འབུལ་ལོ། །ལ་
ལ་ཞིག་ནི་ལྷ་སངས་འབུལ་ལོ། །ལ་ལ་ཞིག་ནི་ཚན་ཆབ་འབུལ་ལོ། །ལ་ལ་ཞིག་ནི་མེ་
ཏོག་གཏོར་རོ། །ལ་ལ་ཞིག་ནི་ལྷབ་ལྷུབ་ཀྱི་ན་བཟའ་འབུལ་ལོ། །ལ་ལ་ཞིག་ནི་གསེར་
གཡུ་དར་སྟག་འབུལ་ལོ། །ལ་ལ་ཞིག་ནི་འབྲུའི་ཕུང་པོ་འབུལ་ལོ། །ལ་ལ་ཞིག་ནི་གར་
བྱེད་དོ། །ལ་ལ་ཞིག་ནི་བྲོ་བརྡུང་ངོ༌། །ལ་ལ་ཞིག་ནི་ཤོན་འཁྲབ་བོ། །ལ་ལ་ཞིག་ནི་
སྒོང་རྩེའོ། །དེ་ལྟར་དུ་ལྷ་ཡི་རོལ་མོ་དང་། མཆོད་པ་དཔག་ཏུ་མེད་པ་ཐོགས་ཏེ། ལྷ་
ཡི་དབང་པོ་བརྒྱ་བྱིན་དང༌། ཀླུ་གཙུག་ན་རིན་ཆེན་དང་། མི་ཡི་དབང་པོ་འདོད་
པ་དགུ་འགྱུར་དང་། ལྷ་མིན་ཐགས་བཟང་རིང་སྐྱེས་དང་བཞིས་ཟུར་བཞིའི་དཔུང་
379

གསུང་རབ་སྒོ་མཛོད་རིན་པོ་ཆེའི་གླེགས་བམ། 16
བརྒྱན། སྟག་དང་གཡག་དང་གླང་པོ་ཆེ་དང༌། སེང་གེ་བཞིས་ཕྱོགས་བཞིའི་མཐའ་
མནན་ནས། ཤིན་ཏུ་བརྗིད་པ་དང་འཇིགས་པ་དང་འགྱིང་བའི་ཚུལ་དུ་གཤེགས་
སོ། །གཤེགས་པའི་དུས་སུ་འཇིག་རྟེན་གྱི་ཁམས་ཀྱང་། གཡོ་གཡོའོ་རབ་ཏུ་གཡོའོ། །
འགུལ་འགུལ་ལོ་རབ་ཏུ་འགུལ་ལོ། །འུར་འུར་རོ་རབ་ཏུ་འུར་རོ། །ཐུག་ཐུག་གོ་རབ་
ཏུ་ཐུག་གོ །ཆེམས་ཆེམ་མོ་རབ་ཏུ་ཆེམ་མོ། །ལྡེག་ལྡེག་གོ་རབ་ཏུ་ལྡེག་གོ །མེར་མེར་
རོ་རབ་ཏུ་མེར་རོ། །ནམ་མཁའ་ལས་གསལ་བའི་འོད་མང་པོ་ཤར་རོ། །བར་སྣང་ལས་
སྙན་པའི་སྒྲ་མང་པོ་གྲགས་སོ། །ས་གཞི་ལས་མཛེས་པའི་མེ་ཏོག་མང་པོ་སྐྱེས་སོ། །
གསལ་བའི་འོད་ཟེར་ཕྱོགས་བཅུར་ཡོངས་སུ་འཕྲོས་ཏེ། འཇིག་རྟེན་གྱི་ཁམས་སྣང་བ་
ཆེན་པོས་ཡོངས་སུ་ཁྱབ་ནས། མེ་ཏོག་གི་ཆར་མངོན་པར་བབས་ཏེ། མེ་ཏོག་གི་ཆར་
དང་འགྲོགས་ནས་གཤེགས་སོ། གཤེགས་པའི་ལམ་དུ་ཡང་། འདབ་ཆགས་དང༌།
གཅན་གཟན་དང་། རི་དྭགས་དང་། གཡུང་དྭགས་དང་། སྤྲེའུ་བྱང་ཆུབ་སེམས་
དཔའ་རྣམས་ཀྱིས་ཀྱང་། སྐོར་བ་ནི་བྱེད་དོ། །ལྷ་ཕྱག་ནི་འཚལ་ལོ། །མཆོད་པ་ནི་
འབུལ་ལོ། རྩེ་འཇོལ་ནི་བྱེད་དོ། །ས་མཚམས་ཀྱི་གླིང་བར་དུ་སྐྱེལ་ལོ། །གཞན་ཡང་
གྲོང་དང་གྲོང་ཁྱེར་གྲོང་རྡལ་དང་། རྒྱལ་པོའི་ཁབ་ཐམས་ཅད་ཀྱིས་ཀྱང་། ཞལ་བལྟ་
བ་དང་། མཆོད་པ་འབུལ་བ་ནི། གཤེགས་པའི་ཤུལ་རིང་ནས་མི་འོང་ཀྱང་། ཀུན་
གྱིས་ཕྱོགས་གཅིག་ནས་གུས་པར་འདུད་དེ། ལྷ་ཕྱག་འཚལ་ནས་མེ་ཏོག་གཏོར་